  Туспуктэм: Константин Вознесенских Майя Бывальцева 2023-тӥ ар кутсконысен Удмуртиын 17 сюрслэсь трос адями коронавирус инфекциен висиз. Со сярысь элькунысь тазалыкез утёнъя министрлэн воштӥсез Сергей Багин Телеграм-каналаз ивортӥз. « Кылем аръёсы кадь трос ӧвӧл ни, но кышкытлык ӧз кошкы, уката ик пиналъёс, арлыдоос, секытэн кышномуртъёс, ялан кыстӥськись висёнъёсын адямиос понна » Сергей Багин, Удмуртиысь тазалыкез утёнъя министрлэн воштӥсез Тодэ вайытом, оштолэзьысен Удмуртиысь вань эмъяськонниосын коронавирусъя карантин палэнтӥзы, нош куартолэзе коронавирус инфекци вӧлмонлы бадӟым кышкытлык сэрен вылӥ дасьлыкъя режимез но дугдытӥзы. Ватсалом, куарусёнэ Удмуртиын пуэдлэсь прививка пуктылыны кутскозы. Тегъёс: коронавирус висён Удмуртия  